Banjarbaru adalah ibu kuta prupinsi Kalimantan Selatan, Indunisia. Kuta Banjarbaru tamasuk kuta hanyar di Prupinsi Kalimantan Selatan, jadinya 20 April 1999, marga Undang-Undang Nomor 9 Tahun 1999. Luas Kuta Banjarbaru 371,30 km² (37.130 ha) atawa 3,8 × luas Banjarmasin atawa ½ luas Jakarta. Banjarbaru tamasuk bagian Banjar Bakula. Banjarbaru tabagi manjadi 5 kacamatan wan 12 kalurahan.

Giograpi 

Kuta Banjarbaru andakannya di 03°27' s/d 03°29' LS wan 114°45' s/d 114°45' BT. Andakan Kuta Banjarbaru pada Kuta Banjarmasin 35 km ampah 296°30' subalah tanggara Kuta Banjarmasin, amun pada Martapura, Kabupatin Banjar, andakannya 5 km ampah 55°30' subalah barat daya Kuta Martapura. Di Kuta Banjarbaru ada wadah mandulang intan (di Kacamatan Cempaka, Banjarbaru), kampung asal Kuta Banjarbaru.

Tinggi Kuta Banjarbaru 0–500 m pada muka laut, tingginya 0–7 m (33,49%), 7-25 m (48,46%), 25-100 m (15,15%), 100-250 m (2,55%) wan 250-500 m (0,35%).

Pambagian administratip 
Di Kuta Banjarbaru ada lima kacamatan:
 Banjarbaru Selatan
 Banjarbaru Utara
 Cempaka
 Landasan Ulin
 Liang Anggang

Giologi 

Tanah banyu di Kuta Banjarbaru:

 Ukuran miring Kuta Banjarbaru:
 0-2%, tamasuk 59,35 parsin luas wilayah
 2-8%, tamasuk 25,78 parsin wilayah 
 8-15%, tamasuk 12,08 parsin wilayah.
 Dalam tanahnya ada ampat: <30 cm, 30-60 cm, 60-90 cm wan >90 cm. Kuta Banjarbaru dalam tanahnya nang nahap labih pada 90 cm, marga itu macam-macam tanaman kawa tumbuh.
 Saluran banyu di Kuta Banjarbaru baik, lamunnya hujan banyu kada mangandung, atawa kadada tangkujuh. Lamunnya ada banyu ba'ah, nang rajin kaba'ahan Kacamatan Landasan Ulin (nang jadi jalan banyu di Kacamatan Gambut wan Aluh-Aluh).
 Dilihat Peta Kamampuan Tanah Skala 1:25.000, di Kuta Banjarbaru kadada tanah rumbih.
 Dilihat Peta Giulugi tahun 1970, batu nang ada di Kuta Banjarbaru tamasuk:
 Alupium (Qha) 48,44 parsin
 Martapura (Qpm) 37,71 parsin
 Binuang (Tob) 3,64 parsin
 Purmasi Kerawaian (Kak) 2,26 parsin
 Purmasi Pitap 3,47 parsin
 Janis tanah taulah matan paktur-paktur paulah tanah, yaitu: batuan induk, iklim, tupugrapi, vigitasi wan waktu. Tiap janis tanah baisi karakteristik tatantu nang mambidaakan antara sabuting wan nang lainnya. Karakteristik tanah ngitu nang kaya bakaitan lawan tingkat kapakaannya tahadap irusi, kasuburan tanah, tikstur tanah wan kunsistinsi tanah.
 Didasari pada peta skala 1:50.000 nang ditarbitakan ulih Lambaga Panalitian Tanah Bogor tahun 1974, di wilayah Kuta Banjarbaru tadapat 3 (talu) kalumpuk janis tanah, yitu:
 Pudsulik 63,82 parsin
 Latusul 6,36 parsin
 Urganusul 29,82 parsin

Watas wilayah 
Watas wilayah Kuta Banjarbaru antara lain:

Lambang Dairah 

Arti lambang Kuta Banjarbaru:
 Bintang basudut lima, artinya Pancasila, pitua hidup bangsa Indunisia.
 Tihang kiwa wan kanan, artinya Kuta Banjarbaru kuta nang dasarnya 4 (ampat): pusat pamarintahan, pandidikan, industri wan kadiaman. Lain pada itu, tihang kiwa wan kanan artinya wadah jalan masuk ka Kalimantan Selatan. Jumlah pitak di kiwa wan kanan sabutingannya 10 buting, jumlahnya samunyaan 20 buting, artinya tanggal mula adanya Kuta Banjarbaru. Tihang kiwa wan kanan sabutingannya bajumlah 2 (dua) buting, jumlahnya samunyaan 4 (ampat) buting, bulan ampat Masehi (April), tanggal asal adanya Kuta Banjarbaru.
 Pita warna hijau, batulisakan Gawi Sabarataan, artinya muttu Kuta Banjarbaru.
 Kitab, artinya Kuta Banjarbaru kuta pandidikan, marga sakulahan, kampus wan sarabanya ada di sini.
 Linggangan, artinya wadah urang mandulang intan di Kacamatan Cempaka, nang wayah ini jadi wadah wisata budaya wan sajarah.
 Musium Lambung Mangkurat, wadah wisata sajarah wan budaya nang dikapit rumah, artinya Kuta Banjarbaru pusat pamarintahan wan wadah badiam.
 Ruda (gir), artinya ruda industri wan badagangan, marga Kuta Banjarbaru baik banar sagan industri wan badagangan.
 Talabang, artinya alat balindung sakira kabul kahandak (Pruklamasi Kamardikaan Ripublik Indunisia, 17 Agustus 1945) wan Pambangunan Nasiunal, marga Pancasila wan UUD 1945.

Suku bangsa 

Jumlah warga di Kuta Banjarbaru 123.973 ikung (2000), banyak suku bangsa, nang kaya:

 Suku Banjar: 75.537 ikung
 Suku Jawa: 37.975 ikung
 Suku Bugis: 947 ikung
 Suku Madura: 1.180 ikung
 Suku Buket: 1.728 ikung
 Suku Mandar: 6 ikung
 Suku Bakumpai: 85 ikung
 Suku Sunda: 2.319 ikung
 Lainnya: 4.340 ikung

Sajarah Banjarbaru 

 Gunung Apam
Banjarbaru bahari bangaran Gunung Apam, wadah badiam bubuhan pandulang intan di Cempaka. Tahun 1950-an, Hubnur dr. Murjani, dibantu Van der Pijl, maatur Banjarbaru sakira kaina jadi indung banua Prupinsi Kalimantan. Tagal, ayungannya jadi Kuta Administratif haja, wayah ini jadi kuta babanaran. Ngaran "Banjarbaru" asalnya samantara haja, sakira lain lawan Kuta Banjarmasin, tagal ayungannya marikit sampai wayah ini.
  
Wayah jadi Kuta Administratif, Banjarbaru tamasuk Kabupaten Banjar, indungnya Martapura. Jadi, Banjarbaru bahari tamasuk Kabupatin Banjar, tagal wayah ini sudah baasing saurang.

Kuta Banjarbaru ada marga ada Undang-undang (UU) Nomor 9 Tahun 1999. UU tu jadi tanda, Banjarbaru balain pada Kabupaten Banjar. Banjarbaru sawat jadi Kuta Administratif nang palawasnya di Indunisia. Wayah ini, warga Kuta Banjarbaru magin babanyak. Banyak warga Kalimantan (atawa luar Kalimantan) nang pindah kamari. Urang katuju badiam di sini, marga Kuta Banjarbaru nyaman didiami, taparak lawan lapangan tarbang Ulin, atawa Syamsudin Noor.

 Gunung Apam tamasuk Kampung Guntung Payung, Kampung Jawa, Kacamatan Martapura, Kabupatin Banjar.
 1951, Gubernur dr. Murdjani handak Gunung Apam jadi Kuta Banjarbaru, calun indung banua Prupinsi Kalimantan.
 1953, urang nang maatur kantur-kantur wan wadah badiam di Banjarbaru D.A.W. Van der Peijl.
 9 Juli 1954, Hubnur K.R.T. Milono usul lawan pamerintah pusat sakira mamindah indung banua Prupinsi Kalimantan (matan Kuta Banjarmasin) ka Banjarbaru, tagal kada taparukui.
 27 Juli 1964, DPRD-GR Kalimantan Selatan manyurung Banjarbaru jadi Indung banua Prupinsi Kalimantan Selatan.
 6 Oktober 1965, Panitia Penuntut Kutamadya Banjarbaru minta sakira Banjarbaru jadi Dairah Tingkat II/Kutapraja, manggasak sakira Banjarbaru jadi indung banua Prupinsi Kalimantan Selatan.
 12 Oktober 1965, DPRD-GR Tingkat II Banjar di Martapura akur banar Banjarbaru jadi Indung banua Prupinsi Kalimantan Selatan.
 17 Agustus 1968, Banjarbaru jadi Kuta Administratif.
 27 April 1999, Banjarbaru jadi Kutamadya.

Ngaran-ngaran Wali Kuta Banjarbaru 
Ngaran Wali Kuta Administratif wan Wali Kuta Banjarbaru, matan tahun 1966 sampai nang wayah ini:

Referensi

Tautan luar 

 Situs Banjarbaru Online 
 Situs Media Online Kota Banjarbaru
 BKN Kantor Regional VIII Banjarmasin di Banjarbaru
 Balai Bahasa Banjarmasin di Banjarbaru
 Mengenang Van Der Pijl, Sang Maestro Banjarbaru 
 Analisis Citra Satelit IR di Banjarbaru KalSel lawan melihat Suhu Puncak Awan 
  Balai Pengembangan Pendidikan Non Formal dan Informal (BP-PNFI) Regional VI Banjarbaru 
 Kanwil 12 DJKN Banjarmasin di Banjarbaru 
 Kanwil DJP Kalselteng  

Banjarbaru, Kuta
Banjarbaru